**LĒMUMS**

LIEPĀJĀ

|  |  |
| --- | --- |
| 2021.gada 18.martā |  Nr.101/3(prot. Nr.3, 17.§) |

Par zemesgabala Ģenerāļa Baloža ielā, blakus

nekustamajam īpašumam Ģenerāļa Baloža ielā 1A,

daļas nomu

Liepājas pilsētas pašvaldība 2014.gada 21.februārī ar SIA “GRANDS” noslēdza zemes nomas līgumu par zemesgabala Ģenerāļa Baloža ielā daļas nomu, tai piederošā nekustamā īpašuma Ģenerāļa Baloža ielā 1A uzturēšanai un apsaimniekošanai. 2021.gada 8.februārī nekustamo īpašumu Ģenerāļa Baloža ielā 1A SIA “GRANDS” pārdeva SIA “MP BŪVSERVISS”. Ņemot vērā, ka nekustamajam īpašumam Ģenerāļa Baloža ielā 1A ir mainījies īpašnieks, nepieciešams izbeigt 2014.gada 21.februārī starp Liepājas pilsētas pašvaldību un SIA “GRANDS” noslēgto zemes nomas līgumu. Ir saņemts arī nekustamā īpašuma Ģenerāļa Baloža ielā 1A jaunā īpašnieka SIA “MP BŪVSERVISS” lūgums iznomāt Ģenerāļa Baloža ielas daļu.

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, pamatojoties uz likuma “Par pašvaldībām” 14.panta pirmās daļas 2.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumi” 29.1.apakšpunktu, izskatot SIA “GRANDS” 2021.gada 26.februāra iesniegumu, SIA “MP BŪVSERVISS” 2021.gada 2.marta iesniegumu, zemes nomas līgumu, kas 2014.gada 21.februārī noslēgts starp Liepājas pilsētas pašvaldību un SIA “GRANDS”, Liepājas pilsētas pašvaldības Nekustamo īpašumu jautājumu konsultatīvās komisijas 2021.gada 2.marta priekšlikumu (sēdes protokols Nr.2) un Liepājas pilsētas domes pastāvīgās Pilsētas attīstības komitejas 2021.gada 11.marta lēmumu (sēdes protokols Nr.3), LIEPĀJAS PILSĒTAS DOME

N O L E M J :

1. Izbeigt, pusēm vienojoties, zemes nomas līgumu par zemesgabala Liepājā, Ģenerāļa Baloža ielā (kadastra apzīmējums 1700 002 0512), blakus nekustamajam īpašumam Ģenerāļa Baloža ielā 1A, daļas 272 kv.m platībā nomu, kas 2014.gada 21.februārī noslēgts starp Liepājas pilsētas pašvaldību un SIA “GRANDS” (reģistrācijas Nr.42102014283; juridiskā adrese: Ģenerāļa Baloža iela 1A, Liepāja; korespondences adrese: Šķēdes iela 1-65, Liepāja).

2. Liepājas pilsētas pašvaldības iestādei "Nekustamā īpašuma pārvalde" divu nedēļu laikā no lēmuma pieņemšanas dienas sagatavot vienošanos par lēmuma 1.punktā minētā zemesgabala daļas nomas līguma izbeigšanu.

3. Iznomāt SIA “MP BŪVSERVISS” (reģistrācijas Nr.42103064811; juridiskā adrese: “Auras”, Grobiņas pagasts, Grobiņas novads) uz laiku līdz Liepājas pilsētas teritorijas plānojumā paredzētajai Ģenerāļa Baloža ielas izbūvei, bet ne ilgāk kā uz 5 (pieciem) gadiem, zemesgabala Liepājā, Ģenerāļa Baloža ielā (kadastra apzīmējums 1700 002 0512), blakus nekustamajam īpašumam Ģenerāļa Baloža ielā 1A, daļu 272 kv.m platībā (pielikumā) nekustamā īpašuma Ģenerāļa Baloža ielā 1A apsaimniekošanai.

4. Liepājas pilsētas pašvaldības iestādei “Nekustamā īpašuma pārvalde” sagatavot līguma projektu par lēmuma 3.punktā minētā zemesgabala Ģenerāļa Baloža ielā (kadastra apzīmējums 1700 002 0512) daļas iznomāšanu, iekļaujot tajā šādus nosacījumus:

4.1. Liepājas pilsētas pašvaldība neatbild par nomnieka ieguldījumiem un izdevumiem, apsaimniekojot iznomātā zemesgabala daļu;

4.2. nomnieks maksā nomas maksu saskaņā ar neatkarīga vērtētāja noteikto tirgus nomas maksu gadā;

4.3. nomnieks papildus nomas maksai maksā valstī noteikto pievienotās vērtības nodokli;

4.4. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomāto zemesgabala daļu;

4.5. nomnieks atbild par visu zemesgabala daļā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

4.6. nomnieks saskaņā ar Liepājas pilsētas domes 2020.gada 17.decembra saistošajiem noteikumiem Nr.47 “Liepājas pilsētas pašvaldības teritorijas kopšanas un būvju uzturēšanas saistošie noteikumi” un citiem kārtību regulējošiem noteikumiem nodrošina iznomātās vietas un tās apkārtnes uzkopšanu;

4.7.ja pašvaldībai vai kādam komersantam nepieciešama inženiertīklu (TET, Ostkom, Sadales tīkls utml.) būvniecība Ģenerāļa Baloža ielas daļā, nomniekam ir pienākums nodrošināt brīvu piekļuvi un atļaut veikt būvdarbus;

4.8. ja tiek uzsākta Liepājas pilsētas teritorijas plānojumā paredzētā Ģenerāļa Baloža ielas izbūve, pašvaldība 2 mēnešus iepriekš paziņo nomniekam par nomas līguma izbeigšanu;

4.9. nomniekam jāatbrīvo aizņemtā Ģenerāļa Baloža ielas daļa, pārceļot žogu sava zemesgabala Ģenerāļa Baloža ielā 1A robežās un atbrīvojot zemesgabalu no ēkas (kadastra apzīmējums 1700 002 0075 001), līdz zemes nomas līguma termiņa beigām.

5. Lēmuma 2.punktā minētajai zemesgabala daļai kadastra vērtēšanas vajadzībām noteikt lietošanas mērķi - rūpnieciskās ražošanas uzņēmumu apbūve (kods 10 01).

6. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāju parakstīt zemes nomas līgumu, kā arī bez atsevišķa Liepājas pilsētas domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

7. Gadījumā, ja SIA “GRANDS” vainas dēļ Atcēlējs līgums saskaņā ar lēmuma 1.punktu netiek parakstīts viena mēneša laikā no lēmuma pieņemšanas dienas un SIA “MP BŪVSERVISS” vainas dēļ līgums saskaņā ar lēmuma 3.punktu netiek noslēgts viena mēneša laikā no lēmuma pieņemšanas dienas, lēmums zaudē spēku.

8. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma 2. un 4.punkta izpildi.

9. Pēc lēmuma 1.punkta izpildes atzīt par spēku zaudējušiem:

9.1. Liepājas pilsētas domes 2014.gada 14.novembra lēmumu Nr.351 “Par Ģenerāļa Baloža ielas, blakus nekustamajam īpašumam Ģenerāļa Baloža ielā 1A, daļas nomas līguma termiņa pagarināšanu”;

9.2. Liepājas pilsētas domes 2019.gada 21.februāra lēmumu Nr.891 “Par Ģenerāļa Baloža ielas, blakus nekustamajam īpašumam Ģenerāļa Baloža ielā 1A, daļas nomas līguma termiņa pagarināšanu”.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Nekustamā īpašuma pārvaldei, SIA “GRANDS”, SIA “MP BŪVSERVISS” |